CELEX: 62012CN0198
Language: et
Date: 2012-04-26 00:00:00
Title: Kohtuasi C-198/12: 26. aprillil 2012 esitatud hagi — Euroopa Komisjon versus Bulgaaria Vabariik

30.6.2012   
            
            
               ET
            
            
               Euroopa Liidu Teataja
            
            
               C 194/14
            
         26. aprillil 2012 esitatud hagi — Euroopa Komisjon versus Bulgaaria Vabariik
   (Kohtuasi C-198/12)
   2012/C 194/23
   Kohtumenetluse keel: bulgaaria
   
      Pooled
   
   
      Hageja: Euroopa Ühenduste Komisjon (esindajad: T. Scharf, O. Beynet, S. Petrova)
   
      Kostja: Bulgaaria Vabariik
   
      Hageja nõuded
   
   Euroopa Komisjon palub,
   
               1.
            
            
               tuvastada, et Bulgaaria Vabariik on rikkunud määruse (EÜ) nr 715/2009 (1) artikli 14 lõikest 1 koosmõjus artikli 16 lõikega 1 ja artikli 16 lõike 2 punktiga b tulenevaid kohustusi teha kõigile turuosalistele kättesaadavaks maksimaalne ülekandevõimus ja eelkõige gaasi tagasikande virtuaalsed teenused;
            
         
               2.
            
            
               mõista kohtukulud välja Bulgaaria Vabariigilt.
            
         
      Väited ja peamised argumendid
   
   Käesolevas hagiavalduses palub komisjon tuvastada, et Bulgaaria Vabariik on rikkunud kohustust, mis tuleneb määruse (EÜ) nr 715/2009 artikli 14 lõikest 1 koosmõjus artikli 16 lõikega 1 ja artikli 16 lõike 2 punktiga b, mis asendavad määruse (EÜ) nr 1775/2005 artikli 4 lõiget 1 ja artikli 5 lõikeid 1 ja 2.
   Kõnealused kohustused on järgmised:
   
               —
            
            
               määruse (EÜ) nr 715/2009 artikli 14 lõikest 1 koosmõjus artikli 16 lõikega 1 ja artikli 16 lõike 2 punktiga b tulenev kohustus teha kõigile turuosalistele kättesaadavaks maksimaalne ülekandevõimus ja eelkõige gaasi tagasikande virtuaalsed teenused.
               Bulgaaria ametiasutused on seisukohal, et eespool käsitletud maksimaalse ülekandevõimuse tagamise kohustuse täitmata jätmine tuleneb sellest, et Bulgaaria Vabariigi riikliku gaasitranspordisüsteemi ja gaasi transiitsüsteemi vahel ei ole füüsilist ühendust ning need süsteemid on õiguslikult erinevalt reguleeritud.
               Eespool nimetatud kohustuse täitmata jätmise teise põhjendusena toovad Bulgaaria ametivõimud välja asjaolu, et jõus on kolm riikidevahelist kokkulepet, mis sõlmiti Bulgaaria Vabariigi valitsuse ja NSVL-i vahel 1986. ja 1989. aastal.
               Komisjon märgib, et kui eespool nimetatud riikidevaheliste kokkulepete alusel OOO Garzpromi ja Bulgartransgaz EAD vahel 27. aprillil 1998 sõlmitud kaubandusleping takistab täita kohustust teha kõigile turuosalistele kättesaadavaks maksimaalne ülekandevõimus, peab Bulgaaria Vabariik ELTL artikli 351 teise lõigu kohaselt kasutama kõiki asjassepuutuvaid vahendeid liidu õigusega tekkida võivate vastuolude kõrvaldamiseks.
            
         
      (1)  Euroopa Parlamendi ja nõukogu 13. juuli 2009. aasta määrus (EÜ) nr 715/2009 maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005 (ELT L 211, lk 36, parandused ELT L 229, lk 29 ja ELT 309, lk 87).